༼གསོ་རིག་སྐོར་གྱི་གསུང་རྩོམ།༽གཏར་རྩ་དོན་བདུན་ཞེས་པ་རྗེ་དབོན་རིན་པོ་ཆེའི་གསུང་གི་ཟིན་ཐོ།རྒྱུད་བཞིའི་མཆན་འགྲེལ།རྗེ་པཎ་ཆེན་བླ་མའི་སྐུ་ཡི་གཅུང་པོ་སྨན་རྒྱལ་ཀརྨ་བསམ་གཏན་གྱི་ཞལ་རྒྱུན་གཏར་ཁའི་ཞལ་ཤེས།རྗེ་ཉིད་ཀྱི་སློབ་རྒྱུད་ཅིག་གིས་བཀོད་པ་ཞིག་ཡིན།རྗེ་དབོན་མཆོག་སྤྲུལ་རིན་པོ་ཆེའི་ཕྱག་དཔེ་གཅེས་བསྡུས་ཕན་བདེའི་སྙིང་པོ་ལ་དཀའ་མཆན་གནང་བའི་ཕྱག་བྲིས་འཁྲུལ་མེད་ཞལ་བཤུས།རྗེ་འདིས་འབྲི་གུང་ཚེ་དབང་བརྟན་པའི་ཕན་བདེའི་སྙིང་པོ་ལ་ཕྱག་མཆན་བཏབ་རྣམས་ཞལ་སློབ་ཅིག་གིས་ཕྱོགས་གཅིག་ཏུ་བཀོད་པ་ཞིག་ཡིན།སྤྱིར་དམ་པ་འདི་ཉིད་སྨན་གཞུང་ཀུན་ལ་མཁས་ཤིང་ཁྱད་པར་དུ་བཅོས་ལ་ཕྱིས་བྱོན་སྨན་པའི་སྤྱོད་ཡུལ་དུ་མ་གྱུར་པ་དོན་སྣོད་ནང་སྐྲན་ལ་ཐུར་མ་འཕེན་པ་དང་།མིག་དབྱེ་བ།མགོ་ཆགས་ཀླད་པའི་རྒྱ་དར་ཡན་གྱི་སྐྱོན་སེལ་འབྲུད་བརྡར་དམན་ལྷག་མ་ལུས་པ་དང་།ཡན་ལག་གི་ཚིག་ཤོར་ལོང་ཅན་གྱི་འཛུད་ལུགས།སྟོད་འཚང་ཆང་གིས་བཅོས་པ་སོགས་འཚོ་བྱེད་གཞོན་ནུ་གསོས་ཀྱི་རྣམ་ཐར་འཆང་བ་ཞིག་ལགས་པས་སྨན་རྒྱལ་ཀརྨ་བསམ་གཏན་ཞེས་ཡོངས་སུ་གྲགས་པ་ཡིན་ཞེས་གསུངས།